அப்போது, ஊழியர்கள் பதிவேடுகள், அன்னதான திட்டத்திற்கான பதிவேடுகள் முறையாக பராமரிக்கப்படாமல் இருந்தது தெரியவந்தது. மேலும், ஊழியர்கள் சீருடை அணியாமலும், அடையாள அட்டைகள் இல்லாமலும் இருந்ததை கவனித்தார். சீருடை, அடையாள அட்டை அணிய ஊழியர்களுக்கு உத்தரவிட்டார். பின்னர் கோயில் வளாகத்தில் உள்ள கருணை இல்லம், கோசாலையில் அடிப்படை வசதிகள், தூய்மை குறித்து ஆய்வு செய்தார்.பின்னர், மாவட்ட நீதிபதி ஜி.மகிழேந்தி நிருபர்களிடம் கூறியதாவது:திருவண்ணாமலை அண்ணாமலையார் கோயில் வளாகத்தில் போதிய தரை விரிப்பான் அமைக்கப்படாமல் உள்ளது. இதனால் பக்தர்கள் வெயிலில் நடந்து செல்ல முடியாமல் சிரமத்திற்குள்ளாகின்றனர். பெண்கள், முதியவர்களுக்கான அடிப்படை வசதிகள் எதுவும் செய்து தரப்படவில்லை. கோயில் வளாகம் சுத்தமாக இல்லை.கோயிலில் அன்னதான பதிவேடுகள் உள்ளிட்டவை முறையாக பராமரிக்கப்படாமல் உள்ளது. மேலும், அன்னதானம் சுவையாக இல்லை என பக்தர்கள் தெரிவித்தனர். இந்த குறைபாடுகளை கோயில் நிர்வாகம் உடனடியாக நிவர்த்தி செய்து கொள்வதாக தெரிவித்துள்ளது. தங்கத்தேர் கடந்த 3 ஆண்டுகளாக இயக்கப்படாமல் உள்ளதாக கூறப்பட்டது. இதுகுறித்த தகவல் உயர்நீதிமன்றத்திற்கு தெரிவிக்கப்படும். மேலும், கோயிலில் இடைத்தரகர்களாக செயல்பட்ட 15 பேர் கண்டறியப்பட்டுள்ளனர். இவர்கள் குறித்து போலீசாருக்கு தகவல் தெரிவித்து உரிய நடவடிக்கை எடுக்கப்படும்.இவ்வாறு அவர் கூறினார்.ஆய்வின் போது, மாவட்ட சட்டப்பணிகள் ஆணைக்குழு செயலாளர் ராஜ்மோகன் மற்றும் போலீசார் உடனிருந்தனர்.